అర్జున్ సన్నాఫ్ వైజయంతి

అర్జున్‌ సన్నాఫ్‌ వైజయంతి 2025లో తెలుగులో విడుదలైన  యాక్షన్‌ ఎంటర్‌టైనర్‌ సినిమా. ముప్పా వెంకయ్య చౌదరి సమర్పణలో అశోక క్రియేషన్స్, ఎన్టీఆర్ ఆర్ట్స్ బ్యానర్‌లపై అశోక్ వర్ధన్ ముప్పా, సునీల్ బలుసు నిర్మించిన ఈ సినిమాకు ప్రదీప్‌ చిలుకూరి దర్శకత్వం వహించాడు. విజయశాంతి, కళ్యాణ్ రామ్, సాయి మంజ్రేకర్, సోహైల్ ఖాన్, పృథ్వీ రాజ్ ప్రధాన పాత్రల్లో నటించిన ఈ సినిమా టీజర్‌ను మార్చి 17న విడుదల చేయగా, ట్రైలర్‌ను ఏప్రిల్ 12న విడుదల చేసి, సినిమాను ఏప్రిల్ 18న విడుదల చేశారు. 

ఈ సినిమా మే 16 నుండి అమెజాన్ ప్రైమ్ ఓటీటీలో, మే 23 నుండి ఆహా ఓటీటీలో స్ట్రీమింగ్ ప్రారంభమైంది. 
కథ 
వైజయంతి (విజయశాంతి) నిజాయితీగల ఐపీఎస్ అధికారిణి. ఆమెకు అర్జున్ (కళ్యాణ్ రామ్)  ఒకే ఒక్క కొడుకు ఉంటాడు. అర్జున్‌ను ఎలాగైనా ఐపీఎస్ అధికారిగా చూడాలనేది వైజయంతి కల. ఐపీఎస్ శిక్షణ కోసం ఢిల్లీకి వెళ్లిన అర్జున్ నావికాదళ అధికారి అయిన తన తండ్రి సముద్రంలో జరిగిన ప్రమాదంలో మరణించడంతో ఐదో రోజే తిరిగి వస్తాడు. అయితే అతని తండ్రి మరణానికి కారణం ప్రమాదం కాదని, ఒక హత్యని తెలిసి, తన తండ్రిని చంపిన వారిపై పగ తీర్చుకోవాలనుకుంటాడు. కానీ వైజయంతి అతన్ని వారించి, చట్ట ప్రకారం దోషులకు శిక్ష పడేలా చూస్తానని చెప్పి నచ్చచెప్పడంతో అర్జున్‌ తిరిగి ఢిల్లీ వెళ్లి ఒక సంవత్సరం తర్వాత శిక్షణ పూర్తి చేసుకుని తిరిగి వస్తాడు. 

అదే రోజు అతని తండ్రిది హత్య కాదని, అది ప్రమాదవశాత్తు జరిగిందని కోర్టు తీర్పు తీర్పు వెలువడుతుంది. దింతో హంతకులు కోర్టు వద్ద వైజయంతిని అవమానకరంగా మాట్లాడడంతో కోర్టు ఎదురుగానే హంతకుడిని కొట్టి చంపేస్తాడు. ఐపీఎస్ కావాల్సిన కొడుకు తన కళ్ల ముందే హంతకుడిగా మారడం చూసిన వైజయంతి దిగ్భ్రాంతికి గురవుతుంది. గూండాగా మారిన కొడుకుతోనే యుద్ధానికి సిద్ధమవుతుంది. తన తండ్రి హత్యతో పఠాన్ (సోహైల్ ఖాన్), కమిషనర్ ప్రకాశ్ (శ్రీకాంత్)కు ఉన్న సంబంధం ఏంటి..? ఆ తరువాత  తల్లి కొడుకులు మళ్లీ ఎలా కలిశారు ? ఐపీఎస్ అవ్వాల్సిన అర్జున్ గూండాగా మారి ఏమి సాధించాడు ? అనేదే మిగిలిన సినిమా కథ.

నటీనటులు
 విజయశాంతి
 కళ్యాణ్ రామ్
 సాయి మంజ్రేకర్
 శ్రీకాంత్
 సోహైల్ ఖాన్
 పృథ్వీ రాజ్
 చరణ్‌రాజ్ 
 శ్రీరామ్ 
 భరత్ రెడ్డి
 గాయత్రి భార్గవి 
 నాగమహేష్
 చందన లక్ష్మీ నరసింహారావు
 సందీప్ వేద్
 శ్రీరామ్  రెడ్డి  పొలసాని 
 బి.ఎస్. అవినాష్ 
 సి.హెచ్. చంద్రకాంత్ 
 సతీష్  సారిపల్లి 
 రాఘవ్ రుద్రా మూల్పూరు 
 రెడ్డి భాను ప్రసాద్

 పాటలు

మూలాలు

బయటి లింకులు

వర్గం:2025 తెలుగు సినిమాలు